Tesla åbner Supercharger V4 ladestation med kortlæser

Tesla har som bekendt åbnet sine ladestationer for elbiler fra andre producenter, men hidtil har disse skullet tjekke priser og betale via en app. Med åbningen af sin syvende Supercharger V4 ladestation i Europa, viser Tesla en anden vej.

På stationen, der ligger i Tottenham, London, er ladestanderne nemlig forsynet med kortlæser til kreditkort. Hermed undgår “fremmede” først at skulle vælge en ladestander i app’en for at begynde at lade. I stedet er det nok at sætte kablet i bilen og svinge betalingskortet hen over terminalen. Den aktuelle pris for opladning vises på en lille skærm på ladestanderen.

Det er heller ikke nødvendigt at oprette en konto i Tesla app’en. Det betyder dog, at man ikke vil kunne drage fordel af de lavere priser, man får som abonnent. Prisen altid udregnes efter “drop in”, altså hvad der gælder for dem, der ikke har et månedligt abonnement.

Sådan ser løsningen ud på de nye ladestandere i London (foto: Esther Kokkelmans / X).

Under opladning viser skærmen naturligvis også information om den aktuelle opladningssession.

De nye Supercharger V4 ladestandere er i det hele taget langt mere venlige mod “fremmede”. De har længere kabler, så bilerne ikke behøver at holde i sære positioner for at kablet kan nå bilens ladestik. En anden fordel er, at CCS-stikket er bygget ind i selve ladestanderen, så ikke-Teslaer ikke behøver adapter.

De nye Superchargere er også mere potente en forgængerne. De nye ladestandere i Tottenham kan eksempelvis levere 350 kW – Supercharger V3 toppede ved 250 kW.

Herunder en video der viser, hvordan en ladesession foregår på de nye V4 ladestandere.

We were invited to test out the the first UK V4 Tesla Supercharger station, which has just been unveiled in Tottenham, at the Tesla Centre on Ravenside Retail Park, this morning!

It is available to all EVs with a CCS connection, so James took his Kia for a boost (although his… pic.twitter.com/nwwAohFqSR
— EVA England (@EVAEOfficial) August 25, 2023

Tesla åbner Supercharger V4 ladestation med kortlæser